  Анжелика Тихонова корреспондент Режиссёр, Росси калык фронтлэн шор штабезлэн огез тӧроез, Кун Думаысь лулчеберетъя комитетлэн кивалтӥсез Станислав Говорухин Бречаловез Удмуртилэн тӧроезлэсь ужъёссэ огдырлы быдэсъясе пуктон сярысь вераз. Со сярысь Росси калык фронтлэн пресс-службаез ивортэ. «Ваньзылы тодмо, Удмуртия ас пӧртэмлыкеныз секыт улос луэ шуыса. Тросэз удысъёс, кылсярысь, жилищно-коммунальной возёс, тазалыкез утён, сюрес лэсьтон, татын туж ик умой югдурын ӧвӧл, соин ик улосэн выль кивалтӥсьлы, милям ужъюлтошмылы Александр Бречаловлы трос ужано луоз. Тодӥсько сое ӟеч адямиез сямен, соин ик вераны быгатӥсько, пуктэм ужпумъёсты быдэстоз шуыса», — пусйиз Говорухин. Тодэ вайытом, Россилэн азьмуртэзлэн 4-тӥ оштолэзе кинюртэм указэзъя Александр Бречаловез Удмуртилэн тӧроезлэсь ужъёссэ огдырлы быдэсъясе юнматӥзы. Та интыужын со туэ куарусёнозь тыршоз — соку элькунлы тӧроез быръёнъёс ортчозы. Тегъёс: Политика Ижкар Удмуртия интыужеюнматон АлександрБречалов  